«Արմէնփրէս»ի հաղորդումներով, «Հայ քոլեքսիոնէօրներ» ակումբի հիմնադիր-տնօրէն Աննա Գրիգորեան յայտնեց, որ այս ցուցահանդէսը մեծ գործարարական ձեռնարկի մը իրականացման առաջին քայլն է։ Նպատակն է հայ կերպարուեստը ծանօթացնել աշխարհին։ «Հեռանկարին կը նախատեսենք ոչ միայն ցուցահանդէսներ բանալ, այլեւ հրապարակել ալպոմներ եւ կազմակերպել աճուրդներ։ Առաջին աճուրդը տեղի պիտի ունենայ այս տարուան Դեկտեմբերին», ըսաւ Աննա Գրիգորեան։